કહે છે જે અફવા નથી એ સત્ય છે. પંચાત-કાવ્ય કે પંચાત-વાર્તા નામનો સાહિત્યમાં કોઈ પ્રકાર નથી. પંચાત-રાગ નથી. પંચાત-શૈલીનાં ચિત્રો નથી, પણ પંચાતનું પોતાનું એવં પોતીકું એક સત્ય હોય છે. ‘ટેલિફોન’ રમતમાં પહેલા કાને જે સાંભળ્યું હોય ત્યાંથી છેક છેલ્લી જીભ જે બોલે તેની વચ્ચે જે પ્રક્રિયા થાય છે તે આધુનિક માનવને પુરાણકથાના મરકટથી અલગ પાડે છે. જસ્ટ ઇમેજિન કોઈ ઉંદર- વૃંદ ધરતીકંપનો ખોટો ઇશારો આપે. એક હાથી ઉનાળામાં બીજા હાથીને પાણીના સ્ત્રોત અંગે મિસગાઇડ કરે. જ્યોર્જ ઓરવેલની જય સાથે વિચારીએ કે કોઈ કૂતરું બનાવટી ગંધ ફેલાવે. શું એવું શક્ય છે? આફ્ટર ઑલ, ઑલ ઇઝ ફોર ઓફ અને બાય હ્યુમન માસ. જો દિખતા હૈં વો બિકતા હૈં બોલવાની મજ્જા પડે છે. હવે હું છૂટક કોલસો શા માટે ઘસું? રખ્યાયુક્ત ડિટર્જન્ટ પ્રોફેશનલી માર્કેટ થાય તો જ જેના પર ચીકાશ ન ચોંટે એવા નોનસ્ટિક વાસણો અણીશુદ્ધ તેમજ પરિશુદ્ધ થાય. આખિરકાર અફવા ઇઝ ઓલ્વેઝ ધ ફ્રેશેસ્ટ ટ્રુથ!